หนูเคยฉีดยาคุมวันที่12ก.พ.61 ประจำเดือนมาครั้งถัดไปเดือนมี.ค. วันที่ 8-15 แต่มาแบบน้อยๆทุกวัน แล้ววันที่ 30มี.ค. มีเลือดมานิดนึงตอนค่ำ อยากทราบว่าเกิดจากอะไรค่ะ กังวลค่ะเพราะว่าก็ยังมีเพสสัมพันธ์บ้าง
สวัสดีค่ะ หากยาฉีดคุมกำเนิดที่ได้ฉีดไปในวันที่ 12 ก.พ นั้น ได้ฉีดภายในไม่เกิน 5 วัน นับตั้งแต่ที่มีประจำเดือนมา ยาฉีดคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที ดดยประสิทธิภาพของยาฉีดคุมกำเนิด จะช่วยป้องกันการตั้งครรภ์ได้มากกว่า 99%สำหรับผลข้างเคียงที่อาจพบได้จากการฉีดยาคุมกำเนิดชนิดฮอร์โมนเดี่ยว หรือชนิดที่ฉีดทุก 2 หรือ 3 เดือน คืออาจทำให้มีเลือดออกกะปริดกะปรอย หรือมีประจำเดือนมามากได้ แต่เมื่อผ่านไปซักระยะ ประจำเดือนจะเริ่มมาน้อย และจะขาดหายไปได้ดังนั้นการที่มีเลือดออกในวันที่ 30 มี.ค. อาจเป็นเลือดออกกะปริดกะปรอยที่เป็นผลข้างเคียงของยาฉีดคุมกำเนิดได้ค่ะ แนะนำให้สังเกตอาการไปก่อนได้ หากไม่มีเลือดออกผิดปกติอีก ก็อาจไม่ต้องทำอะไร แต่หากเลือดยังคงออกทุกวัน หรือมีเลือดออกปริมาณมาก หรือมีปวดท้องน้อยมาก อาจเกิดจากสาเหตุอื่นๆ เช่น เกิดการตั้งครรภ์แล้วแท้ง หรือมีโรคอื่นๆ อยู่ก่อนแล้ว เช่น เนื้องอกมดลูก มะเร็งปากมดลูก เป็นต้น ซึ่งหากยังคงมีอาการเลือดออกผิดปกติดังกล่าวควรไปพบแพทย์เพื่อหาสาเหตุค่ะ